# Shon Faye

Shon Faye (Bristol (Anglaterra), 27 de març del 1988) és escriptora, editora, periodista i presentadora, coneguda per les seues cròniques sobre temes LGBTQ+, de dones i de salut mental. Presenta el programa Call Me Mother i és l'autora del llibre The Transgender Issue: An Argument for Justice, 2021. Fou editora en cap de Dazed i ha col·laborat amb reportatges i articles en The Guardian, The Independent, VICE, n+1, Attitude, Verso, entre d'altres.

## Formació

Faye nasqué a Bristol. Estudià Literatura Anglesa en la Universitat d'Oxford, i obtingué un diploma de postgrau en Dret. Es traslladà a Londres als vint anys, i hi treballà com a advocada. Amb les seues paraules: "més tard vaig tenir una implosió completa, vaig renunciar al meu treball, vaig tornar a Bristol i em vaig convertir en una dona trans". Des de llavors resideix a Londres.

## Trajectòria

Faye comença a escriure al 2014. L'edició i escriptura de Faye s'han centrat en la sexualitat, el feminisme i la salut mental. Ha escrit i ha aparegut en dos curtmetratges i el seu debut, Catechism, es mostrà en el Tate Britain Queer British Art, el 2017. El 2017 presentà en Novara Media una sèrie de vídeos en línia anomenada Shon This Way sobre política i història queer.
En una revisió del 2017 per a The Guardian, el columnista Owen Jones cità a Faye, juntament amb Paris Lees i Munroe Bergdorf, com a "brillants veus trans". El seu art s'ha mostrat en l'exposició Am I Ma king Sense, en Hoxton Arches. El 2017, Faye en la seua columna de The Guardian feu un toc d'atenció sobre la necessitat que les dones transsexuals tinguen accés a serveis de suport en resposta a la violació i la violència sexista. El 2018, participà en l'acte Women Making History d'Amnistia Internacional, en què feu un discurs per demanar al públic que "tornàs a centrar-se" en les dones trans desfavorides.
És l'amfitriona de Call Me Mother, un programa que "critica la imatge condescendent que arribar als 60 i 70 implica asseure's sota una manta i teixir, parlant amb pioneres LGBTQ de més edat", segons The Guardian. Una ressenya del programa en GQ assenyala que "aquest no és sols un programa per a persones queer; qualsevol pot escoltar i gaudir les històries que s'hi comparteixen i aprendre sobre la vida queer". Erin Patterson escrigué en British Vogue que el programa "em fa veure que tinc una història com a persona queer, que tinc ascendència".
L'any 2021, Shon Faye publica The Transgender Issue: An Argument for Justice, obra que Fiona Sturges descrigué en The Guardian com a "lectura alliçonadora". Sturges hi diu: "Havia anticipat una fúria crua, però mentre l'autora parla sobre les maneres en què les persones trans són públicament assetjades, fa un fred desmantellament dels mites i falsedats que continuen destrossant les seues vides". Felix Moore escriu en The Guardian: "moltes persones cisgènere viuen en una feliç ignorància de les fortes crisis a què s'enfronten les persones trans en aquest país cada dia" i "són aquestes persones les que realment necessiten llegir aquest llibre". En l'Evening Standard, Stella O'Malley qualifica l'obra com "una contribució benvinguda al debat trans". En The Times Literary Supplement, Christine Burns afirmà: "Aquest serà un llibre reptador per als adormits per les ximpleries que a vegades passen per periodisme sobre les vides trans".

## Obres

* Faye, Shon. The Transgender Issue: An Argument for Justice. Penguin Books Ltd, 2021. ISBN 9780241423141.

## Referències

* 1 2 «Shon Faye». Penguin. [Consulta: 3 setembre 2021].
* ↑ Levine. «Interview: Shon Faye on why The Transgender Issue is a call to arms» (en anglés). The Face, 01-09-2021. [Consulta: 3 setembre 2021].
* 1 2 Jones. «QX meets…Shon Faye». QX (British magazine)|QX, 08-05-2019. [Consulta: 24 juny 2019].
* ↑ AnOther. «Shon Faye Is Telling Queer History Like It's Never Been Told Before» (en anglés). AnOther, 01-04-2021. [Consulta: 18 juny 2021].
* ↑ Faye. «Shon Faye On Changing The Conversation Around Trans Rights». British Vogue, 22-11-2018. [Consulta: 24 juny 2019].
* ↑ Pavka, Evan «What Do We Mean By Queer Space?». , 29-06-2020 [Consulta: 7 maig 2021].
* ↑ «Campaigner Shon Faye shows exactly how you should deal with horrific anti-trans stickers». www.pinknews.co.uk, 05-09-2018. [Consulta: 24 juny 2019].
* ↑ Out.com Editors «8 Trans Trailblazers Unite to Fight Gender Based Violence». , 13-12-2017 [Consulta: 7 maig 2021].
* ↑ Dazed. «This film turns society's queerphobia back on itself» (en anglés). Dazed, 05-07-2017. [Consulta: 3 març 2020].
* ↑ «Queer British Art 1861–1967». Tate, 03-04-2017. [Consulta: 7 maig 2021].
* ↑ Hall, Jake «Tate Britain's landmark survey of queer British art is a hymn to resistance». , 18-04-2017 [Consulta: 7 maig 2021].
* ↑ «Shon This Way». Novara Media. [Consulta: 20 maig 2018].
* ↑ Faye. «Trans women need access to rape and domestic violence services. Here's why». the Guardian, 21-11-2017. [Consulta: 20 maig 2018].
* ↑ Andersson. «Shon Faye asks public to 'centre trans women' in Amnesty speech after petition called for her removal». Pink News, 20-05-2018. [Consulta: 12 juny 2018].
* ↑ Greig, James «Shon Faye Is Telling Queer History Like It's Never Been Told Before». , 01-04-2021 [Consulta: 7 maig 2021].
* ↑ Parsons, Vic «Author Shon Faye on trans liberation, prison abolition and remembering our queer history». , 16-04-2021 [Consulta: 7 maig 2021].
* ↑ Verdier, Hannah «Warmth and wisdom from queer trailblazers – podcasts of the week». , 19-03-2021 [Consulta: 6 maig 2021].
* ↑ Blacklock, Hannah «Ten coolest things to do from home right now». , 05-04-2021 [Consulta: 7 maig 2021].
* ↑ Paterson, Erin «The Queer Community Has A Long & Meaningful History – And An Empowered Future». , 18-04-2021 [Consulta: 7 maig 2021].
* ↑ Sturges, Fiona «The Transgender Issue by Shon Faye review – a call for compassion». , 13-10-2021 [Consulta: 7 gener 2022].
* ↑ Moore, Felix «The Transgender Issue by Shon Faye review – a cry for compassion». , 19-09-2021 [Consulta: 7 gener 2022].
* ↑ O'Malley, Stella «The Transgender Issue by Shon Faye review: Clear and concise analysis of the issues facing trans people». , 09-09-2021 [Consulta: 7 gener 2022].
* ↑ Burns, Christine «The real issues: Shaking the status quo by the lapels». , 05-11-2021 [Consulta: 7 gener 2022].

## Enllaços externs

* Shon Faye en la web d'Amnistia Internacional.
* "Sento que és una acceptació bastant inestable": els nens trans i la lluita per la inclusió (Shon Faye, extracte editat de The Transgender Issue, enThe Guardian).
* Importància del transfeminisme (Shon Faye, Sounds of Feminism, Centre de Recursos i Lideratge de Dones, Universitat d'Illinois, Chicago).